Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003, Снежана Михајловска со службена легитимација број 28-0008, Александра Божиновска со службена легитимација број 28-00011 и Соња Налбанти Димовска со службена легитимација број 28-0009, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од Директорот Весна Аврамоска и со Записник ИП1 број 16-66 од 11.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Весна Аврамоска, Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), Законот за социјална сигурност на старите лица („Службен весник на РСМ,, број 104/2019), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Предметите на корисниците на правото на социјална сигурност за старите лица да содржат целокупна документација за материјалната и имотната состојба на подносителот-корисникот и брачниот другар или лице со кое живее во вонбрачна заедница, од денот на остварувањето на правото, со што ќе се овозможи целосен увид и следење во користењето на правото на социјална сигурност за старите лица, согласно член 4 од Законот и член 6 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица (,,Службен весник на РСМ,, број 109/19, 188/19, 192/20).

**Рокот за извршување на изречената инспекциска мерка е 90 дена од приемот на решението и постојано**

 2. Центарот, во постапката за остварување на правото на социјална сигурност за старите лица, пред донесување на решение за остварување на ова право, да изврши непосреден увид во домот на подносителот на барањето за правилно и целосно утрдување на фактичката состојба, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 3. Центарот, по службена должност повремено, а најмалку еднаш годишно, да го преиспитува постоењето на фактите и условите за користење на правото и да донесува соодветно решение доколку утврди дека истите се променети, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 4. Центарот, да врши усогласување на висината на правото со порастот на трошоците на живот за претходната година, објавени од Државниот завод за статистика во јануари во тековната година, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 5. Центарот по поднесените барања за остварување на правото на социјалната сигурност за старите лица, да одлучувапо обезбеден доказ дали лицето има постојано место на живеење во РСМ во последните 15 години пред поднесување на барањето, согласно член 13 став 1 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 6. Центарот да води постапка, навремено да ги обезбедува доказите за социјалниот, материјалниот и имотниот статус на подносителот- корисникот и брачниот другар или лице со кое живее во вонбрачна заедница и во рок од 30 дена да одлучува по поднесено барање за остварување на ова право, со што ќе овозможи на подносителот да ги оствари и заштити своите права и правни интереси, согласно член 13 став 1 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 7. Центарот, во донесените решенија за престанок на користење на правото на социјална сигурност за старите лица, да ги образложува причините за престанокот на ова право, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

 8. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 9. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Никола Димитровски со службена легитимација број 28-0003, Снежана Михајловска со службена легитимација број 28-0008, Александра Божиновска со службена легитимација број 28-00011 и Соња Налбанти Димовска со службена легитимација број 28-0009, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Александра Ангелковска и состави Записник број 16-66 од 11.03.2024 година, во кој се констатирани недостатоци и неправилности во постапката за остварување и користење на правото на социјална сигурност за старите лица.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-66 од 21.03.2024 година.

 Инспектори за социјална заштита

 **Никола Димитровски**

 **Снежана Михајловска**

 **Александра Божиновска**

 **Соња Налбанти Димоска**